Diari Oficial de la Generalitat Valenciana


Sumari del DOGV 2250, del 21-04-1994 (1994/831203)

ORDRE de 28 de març de 1994, de la Conselleria d'Obres Públiques, Urbanisme i Transports, per la qual estableix el programa per a 1994 de compensacions econòmiques per a les línies regulars de transit dèbil de transport públic de viatgers per carreteres que discorren integrament per les àrees rurals de la Comunitat Valenciana .
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/28/(2)/dof/vci/html**

### Dades del document

Número de DOGV
:   2250

Data del DOGV
:   21-04-1994

Secció del DOGV
:   DISPOSICIONS GENERALS

Número del document
:   1994/831203


Data del document
:   28-03-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 28 de març de 1994, de la Conselleria d'Obres Públiques, Urbanisme i Transports, per la qual estableix el programa per a 1994 de compensacions econòmiques per a les línies regulars de trànsit dèbil de transport públic de viatgers per carreteres que discorren íntegrament per les àrees rurals de la Comunitat Valenciana. [94/2279]  
Durant l'exercici de 1993 s'ha desenvolupat un programa de compensacions econòmiques a les línies de trànsit dèbil, regulat per l'Ordre de 19 de juliol de 1993, de la Conselleria d'Obres Públiques, Urbanisme i Transports (DOGV de 2 d'agost de 1993). Les línies de transport beneficiàries del programa van ser qualificades d'acord amb els estudis tècnics disponibles en aquest moment amb una Resolució de 14 d'octubre, de la direcció general de Transports.  
L'aplicació del programa ha permès millorar l'accessibilitat en transport públic de les zones de la comunitat on s'ha desenvolupat, amb què es compleixen amb total satisfacció els objectius perseguits per l'administració, cosa que justifica la pròrroga del programa durant aquest exercici.  
Per això, d'acord amb el que preveu l'article quart de l'Ordre de 19 de juliol de 1993, com que hi ha disponibilitat pressupostària, i en ús de les atribucions que em confereix l'article 35.e de la Llei de Govern Valencià,  
ORDENE:  
Article primer  
Es prorroga, durant l'exercici de 1994, el programa de compensacions econòmiques a les línies o trams de línies de trànsit dèbil, establert en l'Ordre de 19 de juliol de 1993, de la Conselleria d'Obres Públiques, Urbanisme i Transports.  
L'import global de les ajudes incloses en l'indicat programa suma quaranta milions de pessetes, que es finançaran a càrrec de la línia pressupostària 404 del programa 513.30, d'Ordenació i Coordinació del Transport Terrestre, i es podrà incrementar amb els recursos que aporten unes altres administracions per a aquesta finalitat.  
Article segon  
D'acord amb el que disposa l'article segon de l'Ordre de 19 de juliol de 1993, d'aquesta conselleria, la qualificació de línies regulars com de trànsit dèbil, es pot fer d'ofici o a instància de part.  
Per a la qualificació a instància de part, els titulars de les respectives concessions podran presentar les seues sol·licituds en els corresponents registres generals de la Conselleria d'Obres Públiques, Urbanisme i Transports, situats en la seu central de l'avinguda de Blasco Ibáñez número 50 de València, i els serveis territorials de Castelló i Alacant, situats, respectivament, a l'avinguda de la Mar, número 16, i al carrer d'Itàlia, número 12, en el termini de quinze dies, des de la publicació d'aquesta ordre.  
A les peticions caldrà adjuntar la documentació acreditativa de la concurrència de les circumstàncies previstes en l'article primer de l'esmentada ordre de 19 de juliol de 1993.  
Després de transcórrer sis mesos des de la presentació de la sol·licitud, sense que hi haja hagut cap resolució expressa, es podrà considerar que és desestimadora de la petició formulada.  
DISPOSICIÓ TRANSITÒRIA ÚNICA  
Les ajudes previstes en aquesta ordre podran ser aplicables, i tenir efecte per a serveis de transport realitzats en les línies qualificades, a partir del dia 1 de gener de 1994.  
DISPOSICIÓ FINAL PRIMERA  
Es faculta la Direcció General de Transports per al desenvolupament, interpretació i aplicació d'aquesta ordre.  
DISPOSICIÓ FINAL SEGONA  
Aquesta disposició entrarà en vigor l'endemà de la seua publicació al Diari Oficial de la Generalitat Valenciana.  
València, 28 de març de 1994.  
El conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI